 **MINISTERUL SĂNĂTĂŢII**

**DIRECŢIA GENERALĂ DE ASISTENŢĂ MEDICALĂ**

SERVICIUL DE ASISTENȚĂ MEDICALĂ ȘI PLANIFICARE STRATEGICĂ

**Aprob,**

**p.MINISTRUL SĂNĂTĂȚII,**

**SECRETAR DE STAT**

**CĂTĂLIN VIȘEAN**

**REFERAT DE APROBARE**

Având în vedere:

* prevederile alin.(4) al art. 2 din Hotărârea Guvernului nr. 1133/2022 *privind aprobarea Normelor metodologice de punere în aplicare a prevederilor Ordonanţei de urgenţă a Guvernului nr. 196/2020 pentru modificarea şi completarea Legii nr. 95/2006 privind reforma în domeniul sănătăţii,* conform cărora pentru specialităţile medicale prevăzute în anexa nr. 1 la HG nr. 1133/2022, în cazul unor particularităţi date de specialitate, se pot emite norme specifice pentru furnizarea serviciilor prin telemedicină, aprobate prin ordin al ministrului sănătăţii;
* Normele specifice de organizare reglementare a practicii de teleradiologie în România emise de Comisia de Radiologie, Imagistică Medicală și Medicină Nucleară și înregistrate la Ministerul Sănătății cu numărul AR 12438/2022;
* particularitățile radiologiei la distanță, diferită din punct de vedere tehnic de telemedicină și care necesită norme specifice de aplicare,
* avantajete acestei practici care ar sprijini atât nevoia pacientului, cât și cea a unităților sanitare fără disponibilitate de medici de specialitate (radiologi) 24/24 de ore**,**
* reglementarea modalității de practică medicală într-o anumită specialitate fiind circumscrisă atribuțiilor Ministerului Sănătății,

a fost elaborat prezentul proiect de Ordin pentru aprobarea Normelor specifice de organizare și funcționare a teleradiologiei.

Având în vedere că teleradiologia nu poate fi practicată folosind orice mijloc de comunicare la distanță a datelor, ci doar pe acele mijloace care se conformeaza specificațiilor standardelor tehnice stipulate, la Normele proiectului de Ordin menționat anterior, sunt prevăzute, ca anexe, cerinţele tehnice minime pentru conexiunea la reţea a entităţilor care participă în actul medical de teleradiologie, precum și standarde tehnice minime pentru monitoare de diagnostic radiologic, inclusiv teleradiologie.

Față de cele consemnate mai sus, vă prezentăm, alăturat, proiectul de Ordin pentru aprobarea Normelor specifice de organizare și funcționare a teleradiologiei **pe care, dacă sunteţi de acord, vă rugăm să-l aprobaţi,** în vederea publicării pe site-ul Ministerului Sănătății la rubrica ”Transparență decizională”, pentru respectarea prevederilor Legii nr. 52/2003 *privind transparența decizională în administrația publică*, republicată, cu modificările și completările ulterioare.

**Cu mulțumiri anticipate și aleasă considerație,**

**DIRECTOR GENERAL,**

**DR. COSTIN ILIUȚĂ**

Intocmit, M Dumitrescu